Naistenhuone on naisten puoliyksityinen tila julkisessa tilassa. Miksi se pitäisi luovuttaa hövelisti yhteiseen käyttöön, kysyy kolumnissaan Lontoon-kirjeenvaihtaja Annamari Sipilä.

Hyvät naiset, muistakaa arvostaa niitä oikeuksia ja etuja, jotka teillä on. Jonain päivänä arkisetkin itsestäänselvyydet voivat olla mennyttä. Niin kuin nyt esimerkiksi naisten vessat.

Sukupuolettomat vessat keräävät kannattajia Suomessa. Edistyksellisimpien suomalaisten mielestä enää ei tarvittaisi lainkaan erillisiä naisten ja miesten vessoja. Riittäisi kun olisi vain kaikille yhteinen unisex-wc, koska ”samoja asioitahan siellä vessassa tehdään”.